google/wiki40b huggingface dataset:
इंटरफ़ेस (अभिकलन)

अभिकलन (क्म्प्यूटिंग) में इंटरफ़ेस (interface) वह सीमा होती है जहाँ किसी अभिकलन प्रणाली के दो अंग आपसी सम्पर्क में हो। तालमेल के लिये यह आवश्यक होता है कि उन दोनों को एक-दूसरे द्वारा प्रस्तुत सूचना समझ आये, इसलिये कम्प्यूटर वास्तु डिज़ाइन में इंटरफ़ेसों को स्पष्ट और सही रखने पर बहुत ध्यान दिया जाता है। कुछ इंटरफ़ेस कम्प्यूटर और मानव के बीच में भी काम करते हैं जिस से मानव प्रयोक्ताओं (यूज़रों) द्वारा कम्प्यूटर से काम लिया जा सके। यह यूज़र इंटरफ़ेस कहलाते हैं और इनमें वेब ब्राउज़र शामिल है।
अफ़ज़ल-उद-दौला, आसफ़ जाह पंचम

अफजल उड़-दौला, असफ जह V, "मीर तेहेनियत अली खान" सिद्दीकी बायाफंदी (11 अक्टूबर 1857 - 26 फरवरी 1869) ने 1857 से 1869 तक भारत के हैदराबाद के निजाम थे। वह चौथे निजाम नासिर-उद-दौला - आसफ जाह चतुर्थ के सबसे बड़े बेटे थे।वह बिलकुल अपने पिता के समान दिखता था। उनका मकबरा अन्य निज़ामों की तरह, मक्का मस्जिद में है।  उनकी मृत्यु बहुत ही कम सिर्फ ४१ वर्ष की उम्र में हुई।

शैक्षणिक सुधार

उनके राज्य के दौरान, सं 1854 में "दार-उल-उलूम"-  की स्थापना हुई , जो हैदराबाद की पहली नियमित शैक्षिक संस्था थी।

शैली और शीर्षक

हिज हाइनेस सर निज़ाम-उल-मुल्क, अफ़ज़ल-अड़-डौलह, नवाब फ़ारूक़ी मीर टहनियत अली खान सिद्दीक़ी बायफंडी बहादुर, असफ जह पंचम, GCSI, हैदराबाद के निज़ाम।
जड़वस्तु

जड़वस्तु (fetish) ऐसी किसी वस्तु को कहते हैं जिसमें किसी आत्मा या अलौकिक शक्ति का वास होने की मान्यता हो। किसी जड़वस्तु में आस्था रखने वाले यह मानते हैं कि उसमें पराप्राकृतिक शक्तियाँ हैं और उनका प्रभाव अन्य लोगों पर भी डाला जा सकता है। विश्व के भिन्न स्थानों में अलग-अलग प्रकार की जड़वस्तुएँ मानी जाती हैं। उदाहरण के लिये मध्य अफ़्रीका में न्कीसी नामक मूर्तियों में ऐसी शक्तियाँ विद्यमान मानी जाती हैं। जड़वस्तुओं में आस्था रखने की सांस्कृतिक परम्परा को जड़वस्तुवाद (fetishism) कहते हैं।
कार्कल

चर्तुमुखा बस्ती

यह बस्ती बाहुबली मंदिर के दूसरी ओर स्थित है। यह 1586 ई. में बनी थी। बस्ती के चारों दिशाओं में एक समान गेटवे हैं जो ऊंची दीवार के साथ बने हुए हैं। यहां के मंदिर में जैन धर्म के र्तीथकर श्री अरहत, मल्ली और सुवराता की विशाल प्रतिमाएं हैं। साथ ही जैन धर्म के सभी 24 र्तीथकर की छोटी प्रतिमाएं यहां विद्यमान है। इसके अलावा यहां अनंतहशयाना मंदिर, आदी शक्ति वीरभद्र मंदिर और महामाया मुख्य प्राण मंदिर को भी देखा जा सकता है।

हिरियनगड़ी

यह स्थान कार्कल से 1 किमी की दूरी पर है। यहां की नेमिनाथ बस्ती परिसर दर्शनीय स्थल है। यहां का 60 फीट ऊंचा मानास्तम्भ काफी लोकप्रिय है। इस परिसर में भगवान महावीर, चन्द्रनाथ स्वामी, आदिनाथ स्वामी, अनन्तनाथ, गुरू और पद्मावति बस्ती भी हैं। साथ ही भुजबाली ब्रह्मचर्य आश्रम भी है।

अट्टूर

कार्कल से 8किमी दूर यह नगर सेन्ट लॉरेन्स चर्च के लिए के लिए लोकप्रिय है। यह चर्च 1845 ई.में बना था। इस पवित्र स्थान पुरे विश्व से श्रद्धालु आते हैं। इस नगर में महालिंगेश्वर का सुन्दर मंदिर है। इसका गर्भगृह तांबा का बना है।

मूदाबिदरी

कार्कल से 16 किमी की दूरी पर मूड़ाबिदरी बसा हुआ है। यह कार्कल में स्थित एक और जैन धर्म का पवित्र स्थान है। इस स्थान का नाम पूर्वी हिस्से में फैले बांस के झुरमुटों के कारण पड़ा। कहा जाता है कि जब एक जैन संन्यासी यहां से गुजर रहे तो उन्होंने यहां गाय और शेर को एक साथ तालाब मे पानी पीते हुए देखा। यह देखकर वह इस पवित्र भूमि से बहुत प्रभावित हुए। उन्होंने इस जगह को साफ सुथरा करके र्तीथकर पार्श्‍वनाथ की प्रतिमा यहां स्‍थापित की। आगे चलकर यहां चारों ओर मंदिर की स्‍थापना की गई और इस जगह को गुरू की बस्ती के नाम से जाना जाने लगा है। दिगम्बर दर्शन ताडपत्र हस्तलिपि गुरू की बस्ती में रखी हुई हैं। मूड़ाबिदरी में हजार स्तम्भों वाली त्रिभुवन तिलक चूड़ामनी बस्ती भी है जो 1429 से 1430 के मध्य बनी थी। जैन व्यापारियों ने यह बस्ती विजयनगर के गर्वनर देवराय वोदेयर के निर्देशन में बनवाई थी।

गोमतेश्वर

भगवान बाहुबली (जिन्हें गोमतेश्वर भी कहा जाता है) की विशाल मूर्ति 45 फीट ऊंची है। इसका वजन 80 टन है। यह मूर्ति विजयनगर के शासको के भैरासा सामंतो द्वारा 1432 ई. में स्थापित की गई थी। प्रत्‍येक बारह वर्ष पर महामस्तकाभिषेक का अनुष्ठान किया जाता है। इस अवसर पर मूर्ति को लेप लगाकर पवित्र किया जाता है। शुद्धता के लिए 1008 कलशों का जल प्रयोग किया जाता है। इस मौके पर बिगुल और ड्रम की धुन बजाई जाती है। इसके बाद मूर्ति को दूध से नहलाया जाता है। उसके बाद नारियल पानी, गन्ने का जूस, तरल हल्दी को चन्दन के साथ मिलाकर एक लेप तैयार कर मूर्ति पर लगाया जाता है। इस शुभ अवसर पर हजारों जैन भिक्षु एकत्रित होते हैं। मूर्ति की सफाई के बाद चारों ओर तेल के दीप जलाए जाते हैं। यह दृश्य हरिद्वार के गंगा तट के किनारे हर की पौड़ी धाट पर शाम में होने वाली आरती की याद ताजा कर देता है।

वेनूर

दक्षिण कन्नड के मूड़ाबिदरी-बेलथंगड़ी रोड़ पर स्थित यह नगर 38 फीट ऊंची बाहुबली की प्रतिमा के लिए जाना जाता है। गुरपुर नदी के दक्षिणी किनारे पर बने एक ऊंचे चबूतर पर इसे स्थापित किया गया है। इस मूर्ति को जनकाचार्य ने बनाया था। इस नगर में भी आठ बस्ती और महादेव मंदिर है।
कैथोड

कैथोड बिजली की ऋणात्मक छोर को कहते हैं। ये electron ही anode कि ओर अकर्शित होकर गति करते है।
प्रोमेशन

प्रोमेशन (en: Promession), मानव अवशेष कों निपटाने का एक वातावरण सहायक तरीका है, जिसमे अवशेष को फ्रीज करके सुखाया जाता है। यह संकल्पना स्वीडेनी वैज्ञानिक सुज़ैन विइग मेसक ने डी थी। उन्होंने यह शब्द एक इतालवी शब्द 'प्रोमेसा' से लिया था।  उन्होंने १९९७ में प्रोमेसा ऑरगैनिक एबी की स्थापना कर अपनी खोज को व्यापारिक रूप दिया।

वर्तमान स्थिति

वर्ष २००४ से अब तक सूअर पर शोध किया गया है। अतः तकनीक कों आगे विकसित करने कि खासी आवश्कता है।
बोकारो विमानक्षेत्र

विस्तार

2013 में भारतीय राष्ट्रीय राजमार्ग प्राधिकरण को भारतीय विमानपत्तन प्राधिकरण नें एक रिपोर्ट जमा कि जिसमे रनवे कि लंबाई को 700 फीट बढ़ाकर 6000 फीट करना था जिससे बाड़े विमान भी यहाँ से आ-जा सकते।
नाभिकीय अभिक्रिया

नाभिकीय अभिक्रिया वह प्रक्रम है जिसमें में दो नाभिक या नाभिकीय कण आपस में टक्कर करने के बाद नये उत्पाद बनाते हैं। सिद्धांततः नाभिकीय अभिक्रिया में दो से अधिक नाभिक भी भाग ले सकते हैं किन्तु दो से अधिक नाभिकों के एक ही समय पर टकराने की प्रायिकता बहुत कम होती है, इसलिये ऐसी अभिक्रियाएं अत्यन्त कम होती हैं।
Li-6 + H-2 -> n + He
मेंडे भाषा

यह विश्व की एक प्रमुख भाषा है |
झरबेर

उपयोग

खाद्य
इस फल को चाहे तो कच्चा खाया जाता है भारत मै ये सर्दियो की शुरूआत मै पक जाता है
कनाडाई मूल निवासी आवासीय विद्यालय प्रणाली

कनाडा में, मूल निवासी आवासीय विद्यालय प्रणाली (अंग्रेज़ी: Canadian Indian residential school system) मूल निवासी लोगों के लिए आवासीय विद्यालयों का तंत्र था। इस तंत्र को कनाडाई सरकार के इंडियन मामलों के विभाग द्वारा वित्त पोषित किया जाता था। इन विद्यालयों को ईसाई चर्चों द्वारा प्रशासित किया जाता था।

भाषा और संस्कृति को नुकसान

कनाडा के मूल निवासियों को कनाडा के समाज से जोड़ने के लिए बनाई गई मुख्य नीति में केवल उनके मातृभाषा और संस्कृति को नुकसान पहुंचाना ही था। कई विद्यार्थी प्रवेश लेते समय उन्हें अपनी मातृभाषा का बहुत अच्छा ज्ञान था। लेकिन वहाँ के शिक्षकों ने उनकी भाषाओं पर पूरी तरह प्रतिबंध लगा दिया था। उनमें से कई बच्चों को अंग्रेजी या फ्रांसीसी भाषा बहुत कम ज्ञान था या बिलकुल भी ज्ञान नहीं था। उनके सभी पारंपरिक कार्यों पर भी पूरी तरह प्रतिबंध लगा दिया गया था, जिसमें पोटलैक और सन डांस भी शामिल है। यदि कोई अपनी मातृभाषा बोलते हुए पकड़ा जाता, तो उसे कोड़े मारे जाते थे या साबुन खाने के लिए मजबूर किया जाता था। जो अपनी मातृभाषा को पूरी तरह भूल जाते हैं, वे लोग अपने परिवार वालों से बातचीत भी नहीं कर पाते हैं, क्योंकि उनके परिवार वाले अंग्रेजी या फ्रांसीसी बोलने में असमर्थ होते हैं। कुछ लोग विद्यालय से बाहर आने के बाद अपनी भाषा और संस्कृति को बदसूरत और गंदा मानने लगते हैं और अपने स्वदेशी होने पर शर्म महसूस करते हैं।
पिलानी

भौगोलिक ब्यौरा

पिलानी राजस्थान के शेखावती क्षेत्र का एक छोटा सा शहर है। पिलानी अपने कई शैक्षणिक संस्थानों के लिये जाना जाता हो जिनमें से 'बिट्स, पिलानी' प्रमुख है। यह कस्बा दिल्ली से 180 किमी की दूरी पर तथा राजस्थान की राजधानी, जयपुरसे 210 किमी दूर स्थित है। यह राजस्थान के झुनझुनू जिले के प्रशासनिक क्षेत्र में आता है।
पिलानी का कैसे पड़ा ये नाम
स्थानीय लोगों के अनुसार शहर का यह नाम यहाँ रहने वाले पिलानिया गोत्र के एक जट योद्धा के नाम पर पड़ा है। ऐसा माना जाता है कि यह योद्धा एक किले की रक्षा में आक्रमणकारी शत्रुओं से साहसपूर्वक लड़ता हुआ शहीद हो गया था। अतः उस शहीद के सम्मान में यहाँ के शासकों ने इस जगह का नाम उसके नाम पर रख दिया।
क्या बनाता है शहर को प्रसिद्ध
वर्तमान में, पिलानी शहर अपने कई उल्लेखनीय शैक्षणिक संस्थानों के लिये जाना जाता है। 'बिट्स, पिलानी' देश के सर्वश्रेष्ठ इंजीनियरिंग कोर्सों को उपलब्ध कराता है और अपने लगभग 65 साल के अस्तित्व में कई कुशल पेशेवरों को समाज को समर्पित करने का रिकार्ड रखता है। पिलानी के अन्य उल्लेखनीय शैक्षणिक संस्थायें बी के बिड़ला इंस्टीट्यूट ऑफ इंजीनियरिंग एण्ड टेक्नोलॉजी (बीकेबीआइईटी), जी डी बिड़ला मेमोरियल पॉलिटेक्निक इंस्टीट्यूट (बीटीटीआइ) और शादीलाल कटारिया टीचर ट्रेनिंग कॉलेज हैं। यह शहर अग्रणी औद्योगिक घराने बिरला परिवार, जिसे मानवता के कार्यों के लिये जाना जाता है, का घर होने के कारण भी प्रसिद्ध है।
कैसे पहुंचे पिलानी
पिलानी एक छोटा शहर होने के कारण इसका अपना कोई हवाईअड्डा या रेलवे स्टेशन नहीं है। निकटतम रेलवे स्टेशन चिरावा रेलवे स्टेशन है जो पिलानी से 22 किमी दूर है। पर्यटकों को यहाँ दिसम्बर – जनवरी के महीने में आने की सलाह दी जाती है क्योंकि इस समय मौसम प्रायः सुहावना रहता है।
उत्तापमापी

उत्तापमापी (पायरोमीटर), ऊँचे ताप की माप करनेवाला यंत्र है। ये कई प्रकार के होते हैं-
प्रकाशिक उत्तापमापी, विकिरण उत्तापमापी, प्रतिरोध उत्तापमापी, ताप-विद्युत्‌-उत्तापमापी और अवरक्त उत्तापमापी।

प्रकाशिक उत्तापमापी

प्रकाशिक उत्तापमापी में किसी मानक लैंप की तीव्रता को कम करके उत्तप्त पृष्ठ के प्रकाश की तीव्रता के बराबर कर ली जाती है। तीव्रता का समंजन करने के लिए लैंप के परिपथ में प्रतिरोध को बढ़ाया जाता है या कोई अवशोषक पदार्थ लैंप के सामने रखकर उसकी मोटाई का समंजन किया जाता है। आँख के सामने कोई रंगीन फिल्टर भी रख दिया जाता है ताकि किसी विशेष रंग के प्रकाश का ही उपयोग किया जा सके।
तीव्रताओं की तुलना किसी प्रकाशमापी विधि से की जा सकती है। प्राय: एक उत्तल लेंस द्वारा उत्तप्त पृष्ठ का वास्तविक प्रतिबिंब प्राप्त किया जाता और ठीक वहीं लैंप का फिलामेंट रखा जाता है। जब फिलामेंट अदृष्ट हो जाए तब दोनों की तीव्रताएँ बराबर होंगी।
भारत ऑफिस

इंडिया ऑफ़िस ब्रितानी सरकार का एक विभाग था जिसकी स्थापना १९५८ में हुई। यह विभाग १९४७ तक जारी रहा। उस समय यह मुख्यतः हिन्द महासागर के उन क्षेत्रों पर नियंत्रण के लिए था जो वर्तमान में पाकिस्तान, बर्मा, बांग्लादेश, भारत जैसे देश हैं।
सत्साहित्य प्रकाशन

यह हिन्दी पुस्तकों के एक प्रमुख प्रकाशक हैं।
बलवारिस्तान (राज्य)

बलवरिस्तान (Urdu:بلاورستان), गिलगित-बल्तिस्तान का ऐतिहासिक नाम है जो कुछ समय से सुर्खियों में है। इसका सबसे पुराना उल्लेख चीनी स्रोतों में मिलता है जो ८वीं शताब्दी ई के हैं।
पंचाचूली पर्वत

पौराणिक आधार

इन पर्वतों के पंचाचूली नाम का पौराणिक आधार है। महाभारत युद्ध के उपरांत कई वर्षों तक पांडवों ने सुचारू रूप से राज्य संभाला। वृद्घ होने पर उन्होंने स्वर्गारोहण के लिए हिमालय की ओर प्रस्थान किया। मान्यता है कि हिमालय में विचरण करते हुए इस पर्वत पर उन्होंने अंतिम बार अपना भोजन बनाया था। इसके पांच उच्चतम बिंदुओं पर पांचों पांडवों ने पांच चूल्ही अर्थात छोटे चूल्हे बनाये थे, इसलिए यह स्थान पंचाचूली कहलाया। धार्मिक ग्रन्थों में इसे पंचशिरा कहते हैं। कुछ ग्रमीण लोगों की यह मान्यता है कि पाँचों पर्वत शिखर युधिष्ठिर, अर्जुन, भीम, नकुल और सहदेव-पाँचों पांडवों के प्रतीक हैं। शौका लोगों का यह पर्वत बहुत चहेता है, इसलिए इनके लोकगीतों में इसे दरमान्योली के नाम से पुकारा जाता है।

पर्वतारोहण

पंचचूली पर्वत की उत्तर-पश्चिम में अक्षांश 30°13'12" और रेखांश 80°25'12" की चोटी पंचचूली-१ कहलाती है। यह चोटी समुद्रतल से ६,३५५ मीटर ऊंची है। पंचचूली प्रथम पर पहली बार १९७२ में आरोहण हुआ था। यह सफल अन्वेषण भारत के भारतीय तिब्बत सीमा पुलिस के जवानों ने पूरा किया था, जिसका नेतृत्व हुकुमसिंह द्वारा किया गया था। उन्होंने इसके लिए उत्तरी बालटी ग्लेशियर की दिशा का मार्ग अपनाया था। पंचाचूली पर्वत के पांच शिखरों में अक्षांश 30°12'51" और रेखांश 80°25'39" पर पंचाचूली-२ सर्वोच्च शिखर है। यह शिखर सागरतल से ६,९०४ मीटर ऊंचा है। इस शिखर पर भी पहला सफल अभियान भारतीय तिब्बत सीमा पुलिस ने १९७३ में किया था। महेन्द्रसिंह के नेतृत्व में यह अभियान बालटी पठार की ओर से शुरू किया गया था। अक्षांश 30°12'00" एवं रेखांश 80°26'24" पर सागरतल से ६,३१२ मीटर ऊंची पंचचूली-३ पर २००१ में दक्षिणपूर्व रिज की ओर से विजय पाई गई थी, जबकि अक्षांश 30°11'24" और रेखांश 80°27'00" पर स्थित पंचाचूली-४ पर १९९५ में न्यूजीलैंड के पर्वतारोहियों ने पहली बार विजय प्राप्त की। इसकी ऊंचाई ६,३३४ मीटर है। दक्षिणपूर्व में अक्षांश 30°10'48" और रेखांश 80°28'12" पर स्थित शिखर पंचाचूली-५ है। ६,४३७ मीटर ऊंचे इस शिखर पर १९९२ में इंडोब्रिटिश टीम ने दक्षिण रिज की ओर से पहली बार पांव रखा था। इतने ऊंचे पहाड़ों पर अनेक बार बर्फीले तूफान आते हैं। तूफान के साथ कई बार हिमस्खलन (एवलांच) भी आ जाते हैं। सितम्बर २००३ में भारतीय तिब्बत सीमा पुलिस के ९ सदस्य ऐसे ही एक एवलांच में फंस गये थे।
पृथ्वी-समीप वस्तु

पृथ्वी-समीप वस्तु (Near-Earth object) हमारे सौर मंडल में मौजूद ऐसी वस्तुओं को कहा जाता है जो सूरज के इर्द-गिर्द ऐसी कक्षा (ऑरबिट) में परिक्रमा कर रही हो जो उसे समय-समय पर पृथ्वी के समीप ले आती हो। अंतर्राष्ट्रीय खगोलीय संघ की परिभाषा के अनुसार ऐसी वस्तुओं को ही पृथ्वी-समीप कहा जाता है जो अपनी परिक्रमा-पथ में किसी बिन्दु पर सूरज से १.३ खगोलीय ईकाई की दूरी या उस से भी समीप आती हो। सन् २०१५ तक ज्ञात​ पृथ्वी-समीप वस्तुओं की सूची में १०,००० से अधिक पृथ्वी-समीप क्षुद्रग्रह (ऐस्टेरोयड), पृथ्वी-समीप धूमकेतु, सूरज की परिक्रमा करते कई अंतरिक्ष यान और पृथ्वी से दिख सकने वाले उल्का शामिल हैं। वैज्ञानिक मत अब यह बात स्वीकारता है कि ऐसी पृथ्वी-समीप वस्तुएँ हमारे ग्रह से अरबों वर्षों से टकराती आई हैं और उनके इन प्रहारों से पृथ्वी पर अक्सर महान बदलाव आएँ हैं।

प्रहार संकट

४ मीटर की चौड़ाई वाली वस्तुएँ लगभग एक प्रति वर्ष के दर से पृथ्वी पर प्रहार करती हैं। ७ मीटर के आकार वाली पत्थरीली वस्तुएँ लगभग एक प्रति ५ वर्ष के दर से धरती पर गिरती हैं। इनमें लगभग उतनी ही ऊर्जा होती है जितनी हिरोशीमा पर गिराये गये परमाणु बम की थी, यानि लगभग १५ किलोटन। हर २०००-३००० सालों में १० मेगाटन के धमाके वाले टकराव होते हैं जैसे कि १९०८ में तुंगुस्का घटना में हुआ। एक किमी की चौड़ाई वाली वस्तुएँ हर ५ लाख वर्षों में एक बार पृथ्वी से टकराती हैं और ५ किमी चौड़ी वस्तुएँ हर २ करोड़ वर्षों में एक बार के दर से टकराती हैं।
क​ई वैज्ञानिकों का मानना है कि आज से ६.६ करोड़ साल पहले जिस क्षुद्रग्रह के प्रहार से हुए बदलावों के कारण डायनासोर विलुप्त हो गये उसका व्यास १० किमी या उस से ज़रा अधिक था। इस क्षुद्रग्रह के १८० किमी चौड़े प्रहार क्रेटर के चिह्न आधुनिक मेक्सिको देश के चिकशुलूब शहर के पास स्थित है। अनुमान है कि इस क्रीटेशस-पैलियोजीन विलुप्ति घटना में उस समय पृथ्वी पर उपस्थित हर १ किलोग्राम से अधिक वज़न वाले हर जानवर की मृत्यु हो गई थी।
२४१३ ईसा पूर्व

२४१३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २४१३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
११३४ ईसा पूर्व

११३४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से ११३४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
गादिक्स गिरजाघर

इतिहास

गादिक्स को बिशप की सबसे पुरानी सीट माना जाता है। एक परंपरा के अनुसार माना जाता है कि यह अकी के तरुस द्वारा पहली सदी में शहर की नींव रखी. ये चर्च हिस्पानो- विसिगोथिक चर्च की जगह पर स्थित है। मुस्लिम अवधि के दौरान यह एक मस्जिद में तब्दील कर लिया। रिकोन्किऊस्त के दौरान गादिक्स को 1489 में इसाई फौजों द्बारा अधीन कर लिया गया और हिस्पानो- विसिगोथिक को दुबारा गिरजाघर बनाया गया। इसे सेंट मेरी का गिरजाघर (Iglesia de Santa María de la Encarnación) का नाम दिया गया। इसे पोप इनोसेंट आठवां के अधीन गिरजाघर बनया गया। सिका पुनर्निर्माण गोथिक शैली में किया गया। डिएगो डी सिलोए को इसका डिजाइन विकसित करने के लिए 1549 में ये काम सोंपा गया। इसका डिजाइन मलागा गिरजाघर और ग्रानादा गिरजाघर से प्रभावित था।

निर्माण

डिएगो डी सिलोए के इलावा फ्रासिसको अंतेरो और फ्रांसिस्को रोलान्दो ने भी इसके निर्माण में खास योगदान किया। डिएगो डी सिलोए ने इसके चैपल का निर्माण किया।
साइसोम्बून प्रान्त

नामार्थ

"साइसोम्बून" लाओ भाषा के दो शब्दों को मिलाकर बना है - साइ और सोम्बून। यह दोनों ही संस्कृत शब्दों से उपजे हैं। "साइ" संस्कृत के "जय" शब्द का लाओ रूप है और "सोम्बून" संस्कृत के "सम्पूर्ण" शब्द का थाई व लाओ रूप है। १९७० के दशक में लाओ जन क्रान्तिकारी सेना की संयुक्त राज्य अमेरिका के ऊपर पाई गई विजय के स्मरण में ही इस प्रान्त का नाम "सम्पूर्ण विजय" या "साइसोम्बून" रखा गया।
सैक्सन

रोमन शासकों के लौट जाने के बाद ब्रिटेन पर जर्मनी आदि देशों के जिन लोगों ने आक्रमण किए वे सैक्सन (लैटिन: Saxones, पुरानी अंग्रेजी: Seaxe, Old Saxon: Sahson, Low German: Sassen, जर्मन: Sachsen, डच: Saksen) कहलाए। इनमें ऐंग्ल, सैक्सन तथा जूट्स नामक निम्न वर्गीय जर्मन मूल की जातियाँ थीं जो डेनमार्क, जर्मनी और हालैंड से ४०० ई. में ब्रिटेन आए थे और इन्हें इंग्लैंड पर विजय पाने के लिए सेल्ट लोगों से १५० वर्षों तक युद्ध करना पड़ा था। सेल्ट जाति के लोगों को भागकर वेल्ज के पर्वतों में शरण लेनी पड़ी जहाँ उनकी भाषा अब भी जीवित है।

परिचय

सैक्सनों ने इंग्लैंड पर छोटी-छोटी टोलियों में आक्रमण किया और अंत में जीते हुए यही छोटे-छोटे भाग ही नार्थब्रिया, मर्सिया तथा वेसेक्स के बड़े राज्य बन गए। सैक्सन देहात के निवासी थे और इसलिए कुछ ही दिनों में रोमन लोगों के बसाए हुए नगरों में उल्लू बोलने लगे तथा उनकी भाषा का भी लोप हो गया और इस प्रकार ऐंग्लो सैक्सन भाषा ने ही आज की 'अंग्रेजी' का रूप धारण किया। ब्रिटेन के देहातों का सामाजिक संगठन भी पुरानी सैक्सन बस्तियों की ही तरह है, विशेषकर सैक्सनों द्वारा प्रचारित 'खुली खेती' का ब्रिटेन में अब भी प्रचलन है जिसके द्वारा प्रत्येक जुता हुआ खेत तीन भागों में विभक्त कर दिया जाता था और हर साल उनमें से एक भाग बिना बोए छोड़ दिया जाता था।
सैक्सन पार्लियामेंट का, जिसे 'वितान' कहते हैं, अध्यक्ष राजा हुआ करता था जो राज्य के सभी महत्वपूर्ण व्यक्तियों को इसके लिए आमंत्रित करता था। यह पार्लियामेंट अगले राजा का चुनाव करती थी तथा कानून बनाती थी। प्रशासन की सरलता के लिए सौ गाँवों का एक भाग बनाया जाता था तथा बाद में और बड़े भाग बनने लगे जिनके नाम के अंत में 'शायर' लगा होता था जिनका अस्तित्व आज भी है। सैक्सनों ने धीरे-धीरे ईसाई धर्म अपना लिया, जिसका प्रभाव पुराने गिरजाघरों के निर्माण में दिखाई देता है। ये लोग क्रिसमस के उत्सव पर लकड़ी का लट्ठा जलाते थे। इसी प्रकार 'ईओस्टर' (वसंत की देवी) का त्योहार भी धीरे-धीरे 'ईस्टर' में परिणत हो गया।
चार्ल्स मैनसन

चार्ल्स मैनसन (जन्म:1934 - died 19 November 2017) अमरीकी अपराध इतिहास के सबसे खतरनाक अपराधियों में एक है। 1960 के दशक में असने एक आपराधिक समुदाय की स्थापना की। उसका विश्वास था की बीटल्स के गीत श्वेतों और अश्वेतों के बीच नसली युद्ध की भविष्यवाणी करते हैं। इसी मानसिकता के अन्तरगत कई हत्याएँ की गई थी। मैनसन की हत्याओं में हॉलिवुड अभिनेत्री शॅरन टेट और उसके साथियों की हत्या भी शामिल थी।
He died 19 November 2017 at 83 years old.
चार्ल्स मैनसन का नाम आज भी अमरीका में आतंक की पहचान बना हुआ है।
पीत विषाणु

टीका

पीत ज्वर का सबसे सफ़लतम टीका या दवाई पीत ज्वर 17डी टीका, 1937 में बनाया गया था। इस दवा ने महामारी को रोकने में महत्वपूर्ण भूमिका निभाई। जापानी इंसेफ़लाइटिस और अष्टपाद-जनित इंसेफ़लाइटिस विषाणु को मारने की प्रभावकारी दवा/टीका बीसवीं शताब्दी के मध्य तक बना ली गई थी। पहले की दवा के दुष्प्रभावों की वजह से दूसरे पीढी की जापानी इंसेफ़लाइटिस की दवा बनाई गई जो ज्यादा सफल रही। इनका एशिया के विशाल जनसंख्या का इस खतरनाक बीमारी से निपटने में व्यापक इस्तेमाल किया जाता है। 95 प्रतिशत लोगों में टीकाकरण के 10 दिन के बाद इसका असर शुरू होता है और कम से कम 10 वर्ष तक रहता है (81 प्रतिशत मरीज़ों में प्रतिरक्षा 30 साल के बाद तक भी रही)। डब्‍ल्‍यूएचओ स्‍थानिक क्षेत्रों में लोगों को जन्‍म के 9वें और 12 महीनें के बीच नित्‍य टीकाकरण की सिफारिश करता है। 2013 में विश्‍व स्‍वास्‍थ्‍य संगठन ने कहा था ‘पीत ज्‍वर रोग के खिलाफ आजीवन प्रतिरक्षा के लिए टीकाकरण की एक खुराक ही काफी होती है’। विश्वभर में घूमने वाले एडीज मच्छरों की वजह से सालाना लाखों लोग खतरनाक डेंगू के शिकार हो जाते हैं। चूंकि मच्छरों की अनगिनत संख्या पर नियंत्रण मुश्किल है इसलिये डेंगू से बचाव की विभिन्न दवाएँ अपने विकास के विभिन्न चरणों में हैं।
खलनायक (फ़िल्म)

संक्षेप

बल्लू बलराम प्रसाद (संजय दत्त) एक गैंगस्टर है जिसे इंस्पेक्टर राम (जैकी श्रॉफ) ने गिरफ्तार किया है। बल्लू जेल से बच निकलता है, जब राम अपनी प्रेमिका गंगा (माधुरी दीक्षित) से मिलने जाता है, जो भी एक पुलिस अधिकारी है। जब इसकी खबर बाहर आती है, तो राम की प्रतिष्ठा खराब हो जाती है क्योंकि मीडिया राम को ऐसे अधिकारी के रूप में चित्रित करता है जिसने अपना कर्तव्य उपेक्षित कर दिया है। गंगा, राम की प्रतिष्ठा को बहाल करने के प्रयास में गुप्त मिशन पे जाती है। गंगा को पता चलता है कि बल्लू एक दयालु व्यक्ति है जो गरीबी और परिस्थितियों के कारण अपराध में पड़ गया है, और वह उसे ठीक करने की कोशिश करती है। इस बीच, बल्लू का गंगा के साथ प्यार में पड़ना शुरू हो गया। जब उसे पता लगाता है कि वह उससे प्यार नहीं करती और पुलिस अधिकारी है तो वह क्रोधित हो जाता है। गंगा ने बल्लू की मदद करना जारी रखी क्योंकि उसने उसमें अच्छाई देखी है। इस बीच, राम मदद के लिए बल्लू की मां से संपर्क करता है और महसूस करता है कि बल्लू वास्तव में उसके बचपन का दोस्त हैं। बल्लू की मां और बल्लू क्रमशः राम और गंगा को बताते हैं कि कैसे रोशिदा ने उनकी गरीबी का इस्तेमाल बल्लू को भ्रष्ट करने के लिए किया था। रोशिदा ने बल्लू की बहन को मार डाला और पुलिस पर दोष लगाया।
गंगा डरती है कि पुलिस बल्लू को मार डालेगी और पुलिस को उसे गोली मारने से रोक देती है, जिससे वह भाग जाता है। उसे अपराधी की सहायता के लिए गिरफ्तार किया जाता है और बल्लू के साथ रिश्ते में होने का आरोप लगाया जाता है, जो उसकी पेशेवर और व्यक्तिगत प्रतिष्ठा को नष्ट कर देता है। बल्लू की मां (राखी गुलज़ार) उसे पाती है। निम्नलिखित टकराव में, बल्लू की मां राम का पक्ष लेती है और बल्लू को मनाने की कोशिश करती है। रोशिदा की मौत के बाद, बल्लू खुद को नए मालिक के रूप में स्थापित करता है - लेकिन उसकी प्रेमिका ने सूचित किया कि गंगा उसकी सहायता के लिए मुकदमा चलाने जा रही है। दिल में बदलाव होने के कारण, बल्लू अदालत पर हमला करता प्रतीत होता है, लेकिन फिर आत्मसमर्पण करता है और शपथ लेता है कि गंगा निर्दोष है, जिससे उसकी प्रतिष्ठा बहाल हो जाती है और वह और राम मिलते हैं।
बगाले थापा

पूर्वज

थापा वंशावलीके एक कथनः
... श्रीशाके ११११ सम्वत् १२४६ साल देषि थापाहरूका सन्तति कुलका आदि कालु थापा हुनः। ।१।। कालु थापाका चेला ४ जेठा पुन्याकर थापाः। । माहिँला तारापति थापाः। । साहिँला विरु थापाः। । कान्छा धर्मराज थापाः। । पुलामका जेठा हुनः। । ताकमका माहिँला हुनः। । रुकुमकोटका साहिँला हुनः। । जमरिकका कान्छा जशोधर (धर्मराज) हुनः तिनले जमरिकमा राज्य पनि गर्याः ताहाँ देषि तिनी आयाका हुनः। ।२।।...
सिजिस्मंड

सिजिस्मंड (Sigismund ; १३६८-१४३७) पवित्र रोमन सम्राट और हंगरी तथा बोहेमिया का राजा था। वह चार्ल्स चतुर्थ का पुत्र था।
उसका जन्म १५ फरवरी, १३६८ को हुआ। सन् १३७८ में अपने पिता की मृत्यु के बाद वह ब्रैंडेनबर्ग का मारग्रेव बना। गृह युद्ध के उपरांत १३८७ में सिजिस्मंड हंगरी का राजा बन गया। बादशाह बनने के बाद उसने तुर्कों के विरुद्ध ख्राष्ट्रीय सेनाओं (Christendom) का नेतृत्व किया लेकिन १३९६ में निकोपोलिस नामक स्थान पर पराजित हुआ। १४१० में रुपर्ट तृतीय के उत्तराधिकारी के रूप में वह जर्मनी का बादशाह चुना गया। १४१९ में वेन्सेस्लास (Wenceslaus) की मृत्यु के बाद वह बोहेमिया का राजा बना। पवित्र रोमन सम्राट के रूप में उसका राज्याभिषेक ३१ मई, १४३३ को रोम में हुआ। ९ दिसंबर, १४३७ को उसकी मृत्यु हुई।
निष्कपटता

निष्कपता, निष्कपट शब्द का विशेषण रूप है एवं यह कुटिलता का विरोधी भाव है। निष्कपटता शब्द का उपयोग सामान्यतः किसी व्यक्ति के भावों को व्यक्त करने के लिए किया जाता है। लेकिन कभी-कभी इसका उपयोग किसी संस्था अथवा किसी संगठन के लिए भी किया जाता है।